Berlingske Tidende, 1807-07-31
Skrivelse fra Berlin, den 25de Julii. (Af Telegraphen. Foreningen imellem Undertegnede, Major General Første af Neuschattel paa den ene og Feldtmarschal Grev von Kalkreuth paa den anden Side, som deres Souverainers Befuldmægtigede til at affatte hiin Forening, der er betinget i den 28de Artikel af den imellem Hs. Majestæt Keiser og Konge Napoleon og Hs. Majestæt Kongen af Preussen i Tilsit undertegnede Fredstractat. Art. 1) Der skal uden Opsættelse giensidig udnævnes Commissairer, for at opreise Pæle paa Grændserne af Hertugdømmet Warschau, Gammel=Preussen, Danzigs Gebeet og paa Grændserne mellem Kongerigerne Preussen og Westphalen. 2) Staden Tilsit skal overgives den 20de Julii, Kønigsberg den 25de Julii og Landet indtil Passarge, der betegner Armeens gamle Positioner, inden den 1ste August. Den 20de August skal man rømme Gammel=Preussen indtil Weichsel. Den 5te September skal man rømme Resten af Gammel=Preussen indtil Oder. Grændserne af Danzigs Gebeet skulle trækkes i en Omkreds af 2 Mile omkring Staden og bestemmes ved Grændsepæle med Frankerigs, Danzigs, Sachsens Preussen Vaabener. Den 1ste October skal man rømme hele Preussen indtil Elben. Schlesien skal ligeledes gives tilbage den 1ste Octbr., saa at hele Kongeriget Preussen skal aldeles rømmes i 2 1/2 Maaned. Den Deel af Provindsen Magdeburg, der ligger paa den høire Bred af Elben, samt Provindserne Prenzlow og Pasewalk skulle først rømmes den 1ste Novbr.; men der skal trækkes en Linie, paa det at ingen Tropper kunne nærme sig til Berlin. Den Tid, da Stettin skal rømmes, skal bestemmes af de Befuldmægtigede. 6000 Franske skulle forblive i denne Stad indtil det Øieblik, da Rømningen skeer. Fæstningerne Spandau, Custrin og overhovedet alle schlesiske Fæstninger skulle den 1ste October overgives til Hs. Majestæt Kongen af Preussens Tropper. 3) Det forstaaer sig at sig selv, at Artilleriet, al Munition og overhovedet alt i Fæstningerne Pillau, Colberg og Granden forbliver i den Stand, hvori det paa nærværende Tid er er. Det samme skal gielde om Fæstningerne Glatz og Kosel, dersom de franske Tropper endnu ikke have taget dem i Besiddelse. 4) De ovennævnte Bestemmelser skulle gaae i Opfyldelse paa de fastsatte Tidspunkter i det Tilfælde, at de Landet paalagte Contributioner ere betalte. Vel at forstaae, at Contributionerne ansees for betalte, naar der er givet tilstrækkelig Sikkerhed derfor og denne er bleven erkiendt for gyldig af Armeens Generalintendant. Det forstaaer sig ligeledes af sig selv, at enhver Contribution, der ikke var offentlig bekiendt for Ratificationernes Udvexling, er ugyldig. 5) Alle Kongeriget Preussens Jndkomster skulle fra Ratificationernes Udvexlings=Dag afleveres til Kongens Kasser og for Hs. Majestæts Regning, naar Contributionerne, som vare forfaldne fra 1ste Novbr. 1806 til Ratificationernes Udvexlings=Dag, ere afbetalte. 6) Fra begge Sider udnævnes Commissairer, for venskabelig at bil ge alle omtvistede Punkter. De skulle begive sig til Berlin den 25de Julii, for ikke at lægge nogen Hindring i Veien for Landets Rømning. 7) De franske Tropper og Krigsfanger skulle leve i Landet til Rømningens Dag og underholdes af de Magasiner, som kunne være sammesteds. 8) Dersom Hospitalerne endnu ikke ere rømmede paa den Tid, da Tropperne skulle trække sig tilbage, skulle de franske Syge pleies i Hospitalerne og forsynes med alt det Fornødne af Kongens Administrateurer, uden derfor at ophøre, at have Læger hos sig. 9) Nærværende Forening skal have sin fuldkomne Virksomhed. Til Bekræftelse herpaa have vi undertegnet samme og paatrykt vort Segl. Kønigsberg, den 13te Julii 1807. (Undert.) Marschal Alexander Berthier. (Undert.) Feldtmarschal Grev von Kalkreuth.